**ANUNT**

„**SPITALUL MILITAR DE URGENŢĂ „REGINA MARIA” BRAȘOV,** scoate la concurs, în conformitate cu prevederile Ordinului Ministrului Sănătăţii nr. 869/2015, cu modificările şi completările ulterioare, următoarele posturi militare, astfel:

* ***medic specialist*** ***medicină de urgență, compartiment primire urgențe;***
* ***medic specialist*** ***medicină de urgență, compartiment primire urgențe, serviciul medicină operațională;***

Dosarul de înscriere la concurs va cuprinde documentele prevăzute la art. 3 din Anexa 2 la Ordinul ministrului apărării naţionale nr.M.70 din 20.05.2016, publicat în Monitorul Oficial nr. 421/25.05.2016, completat cu documentele prevăzute la art.6 alin.2 lit. d) din Anexa 1 la Ordinul Ministrului Sănătăţii nr. 869/09.07.2015, cu modificările şi completările ulterioare.

Taxa de concurs este de 150 lei şi se achită la casieria spitalului.

Tematica de concurs va fi cea pentru examenul de medic specialist în specialitatea postului scos la examen/concurs.

Persoanele care vor fi declarate câştigătoare în urma selecţiei vor fi chemate/rechemate în activitate, în corpul ofiţerilor şi vor dobândi calitatea de cadru militar în activitate, cu drepturile şi obligaţiile care decurg din aceasta.

Condiţiile generale şi specifice pentru selecţionarea candidaţilor în vederea chemării/rechemării în activitate, în corpul ofiţerilor, sunt prevăzute în Anexa 1 la Ordinul ministrului apărării naţionale nr. M.70 din 20.05.2016, publicat în Monitorul Oficial nr. 421/03.06.2016,ordin pentru aprobarea *Condiţiilor şi a Metodologiei privind chemarea/rechemarea în activitate, în corpul ofiţerilor, în vederea ocupării posturilor de medic, medic dentist, farmacist, biolog, biochimist şi chimist, în unităţile şi structurile sanitare din reţeaua Ministerului Apărării Naţionale,* cu modificările și completările ulterioare (*au vîrsta de cel mult 45 de ani la data acordării gradului și numirii în funcția pentru care a candidat*).

Procedura de selecţie presupune parcurgerea următoarelor etape:

* Înscrierea candidaţilor;
* Verificarea îndeplinirii condiţiilor de participare la preselecţie;
* Preselecţia;
* Concursul/examenul;
* Efectuarea verificărilor în vederea autorizării accesului la informaţii clasificate.

Preselecţia constă în parcurgerea următoarelor probe eliminatorii de aptitudini:

a) evaluare psihologică;

b) evaluarea nivelului pregătirii fizice;

c) examinare medicală.

Probele de aptitudini se desfăşoară în ordinea prevăzută mai sus, iar la fiecare probă participă numai candidaţii care au fost declaraţi "*Admis*" la proba anterioară. La examinarea psihologică participă numai candidaţii declaraţi "*Admis*" în urma verificării dosarelor de înscriere.

Evaluarea psihologică se desfăşoară prin grija Centrului de investigaţii socio-comportamentale, cu aprobarea şefului Direcţiei generale management resurse umane.

Evaluarea nivelului pregătirii fizice se desfăşoară prin grija structurii de specialitate din cadrul Ministerului Apărării Naţionale.

Baremele de promovare privind evaluarea psihologică şi nivelul pregătirii fizice, locul şi perioada desfăşurării lor se vor comunica ulterior.

Examinarea medicală se desfăşoară în conformitate cu prevederile Ordinului nr. M.55/107/2.587/C/10.357/210/496/831/2014 pentru aprobarea baremelor medicale privind efectuarea examenului medical pentru admiterea în unităţile/instituţiile de învăţământ militar, de informaţii, de ordine publică şi de securitate naţională, pe perioada şcolarizării elevilor şi studenţilor în unităţile/instituţiile de învăţământ militar, de informaţii, de ordine publică şi de securitate naţională, pentru ocuparea funcţiilor de soldat/gradat profesionist, precum şi pentru candidaţii care urmează a fi chemaţi/rechemaţi/încadraţi în rândul cadrelor militare în activitate/poliţiştilor în serviciu/funcţionarilor publici cu statut special din sistemul administraţiei penitenciare, cu modificările şi completările ulterioare, în cadrul unităţilor şi structurilor sanitare care organizează selecţia sau care asigură expertiza medicală de specialitate pentru personalul unităţii unde se află şi postul vacant, iar costurile acesteia se suportă de către fiecare candidat.

Înscrierile la selecție se fac la sediul Spitalului Militar de Urgenţă „Regina Maria” Brașov, în termen de 15 zile calendaristice de la apariţia acestui anunţ în ziarul „Viaţa medicală”, iar preselecţia şi concursul se vor organiza şi desfăşura în perioada cuprinsă între 31 şi 90 de zile de la publicare.